b'\n_START_ARTICLE_\nGrafitna bomba\n_START_PARAGRAPH_\nGrafitna bomba (angle\xc5\xa1ko tudi Blackout Bomb) je neubojno oro\xc5\xbeje, ki se uporablja za onesposabljanje nasprotnikovega elektro-energetskega sistema._NEWLINE_Grafitna bomba deluje tako, da nad elektri\xc4\x8dnimi vodi razpr\xc5\xa1i oblak izjemno finih grafitnih vlaken, ta pa ob stiku z vodi, ki nimajo zunanje izolacijske obloge ustvarijo kratek stik, s \xc4\x8dimer se prekine dobava elektrike. Grafitna vlakna praviloma ne uni\xc4\x8dijo ali trajno po\xc5\xa1kodujejo elektri\xc4\x8dnih vodov, temve\xc4\x8d samo za\xc4\x8dasno prekinejo oskrbo z elektriko. Prav zato se grafitne bombe praviloma uporabljajo samo tik pred kopenskimi napadi in obse\xc5\xbenej\xc5\xa1imi letalskimi operacijami._NEWLINE_Grafitne bombe so bile prvi\xc4\x8d uporabljene v operaciji Pu\xc5\xa1\xc4\x8davska nevihta 1990-1991. Z uporabo teh bomb je bilo pred kopenskim delom operacije za\xc4\x8dasno onesposobljeno okoli 85% ira\xc5\xa1kega elektro-energetskega sistema. Grafitna bomba BLU-114/B je bila uporabljena tudi med NATOvim bombardiranjem ZR Jugoslavije v maju leta 1999. Takrat so z uporabo teh bomb za\xc4\x8dasno onesposobili okoli 70% skupnega elektro-energetskega sistema.'